**BIO9- tretja ura pouka na daljavo, 25.3.2020**

Zakorakali smo že v drugi teden pouka na daljavo.

Do četrtka, 26.3. 2020 mi na kratko napišite kako ste bili uspešni pri vajah za nacionalno preverjanje, kateri test ste rešili in približno koliko točk oziroma odstotkov ste zbrali. Napišite mi tudi kateri test ( letnica ) boste rešili v tem tednu. <https://www.ric.si/preverjanje_znanja/koledar_npz/>, tu je še enkrat povezava do testov .Če imate

kakršne koli težave z dostopanjem do nalog mi pišite na [**zdenka.velecic@guest.arnes.si**](mailto:zdenka.velecic@guest.arnes.si)

**Danes boste dopolnili zapiske o evoluciji in rešili nekaj nalog za utrjevanje znanja. Snov si prepišite v zvezek . Napišite naslov ure ,zaporedno številko ure in datum.**

**EVOLUCIJA Z NARAVNIM IZBOROM**

ZGODOVINA EVOLUCIJSKE MISLI

## 1. Jean Baptiste Lamarck

* **Zakon o rabi in nerabi organov:** Organi, ki jih intenzivneje uporabljamo, se krepijo in razvijajo. Organi, ki jih ne uporabljamo, krnijo, se manjšajo ali celo izginejo.
* **Zakon o pridobljenih lastnostih:** Živo bitje lahko prenese na potomca lastnosti, ki jih je v življenju pridobilo.

1. Alfred Wallace in Charles Darwin sta konec 19. stoletja postavila **EVOLUCIJSKO TEORIJO.**

Ta pravi, da so se vsa živa bitja razvila **iz SKUPNEGA PREDNIKA** na temelju dedovanja lastnosti s postopnim spreminjanjem, ki je posledica **NARAVNEGA IZBORA.**

Evolucija z naravnim izborom je temeljna lastnost živega.

1. Darwin je razlago o razvoju organizmov utemeljeval na teh spoznanjih:
   * **RAZNOLIKOST OSEBKOV**: osebki neke populacije so si med seboj različni
   * **ČEZMERNO POTOMSTVO:** vse vrste imajo več potomcev, kot jih dejansko v okolju preživi
   * **TEKMOVANJE MED ORGANIZMI:** organizmi tekmujejo med seboj za hrano, vodo, energijo ...

Nekateri preživijo, drugi ne ***BOJ ZA OBSTANEK***

* + **PRENAŠANJE LASTNOSTI S STARŠEV NA POTOMCE:** potomci podedujejo lastnosti staršev

Na podlagi teh spoznanj je sklepal:

Posamezniki, katerih lastnosti omogočajo preživeti v danih okoliščinah pustijo za seboj

## več potomstva.

To pomeni, da se preko več generacij kopičijo tiste lastnosti, ki pomenijo prednost pri preživetju in razmnoževanju.

**NARAVNI IZBOR** je proces, s katerim postajajo iz generacije v generacijo pogostejše tiste [dedne](http://sl.wikipedia.org/w/index.php?title=Dednost&action=edit&redlink=1) [lastnosti](http://sl.wikipedia.org/w/index.php?title=Lastnost_(biologija)&action=edit&redlink=1) [organizmov](http://sl.wikipedia.org/wiki/Organizem), ki jim dajejo večjo možnost za preživetje

in [razmnoževanje](http://sl.wikipedia.org/wiki/Razmno%C5%BEevanje).

Naravni izbor ni naključen, na njega vplivajo dejavniki:

* Vpliivi nežive narave ( svetloba, toplota , količina padavin. tekmovanje med osebki iste vrste ( za življ. prostor, hrano, vodo, partnerje …)
* tekmovanje med osebki različnih vrst
* odpornost proti zajedavcem, boleznim
* plenilci

Postopno razvijanje in spreminjanje vrst imenujemo EVOLUCIJA; naravni izbor je eden izmed mehanizmov, ki jo omogoča.

Preveri znanje, tako da odgovoriš na spodnja vprašanja:

## Kaj je evolucija?

1. **Kako je Lamarck razlagal evolucijo?**
2. **Kdo je začetnik evolucijske teorije?**
3. **Kaj pravi evolucijska teorija?**
4. **Na katerih spoznanjih temelji evolucijska teorija?**
5. **Razloži pojem naravni izbor.**

Če imaš pri odgovarjanju težave, si pomagaj z zgornjim zapisom ali učbenikom